rlitschk/wikidir huggingface dataset:
Mauer isch e Gmainde in de Kurpalz im haidige Bade-Wirddeberg und ghörd zum Rhoi-Negger-Krais. De Ord hot knab 4000 Aiwohner. Weltwaid bekannd isch Mauer, weil dord de Unnerkiefer von Mauer gfunne wore isch. Meckse isch ungfähr 17 km sidweschdlich von Heidlberg. S Dorf ligd an de Elsenz, am Iwwergang vom Kraichgau zum Odewald. Die Gemarkung umfassd 630 Hektar, die zwische 130 und 240 Meda iwwerm Meer ligge. 18,6 % sind von Wald bewachse, 55,3 % landwirdschafdlich genutzt und 18,6 % sind Siedlungsfläche und Verkehrsfläche. Nåchbagmainde von Mauer Wissebach, Meckse, Wissloch, Låme un Bammedal. Mauer isch zum erschde Mol in ere Urkund von 1048 ufgetaucht und zwar in de Form „Muron“. Warum sich de Ordsname von dem Bauwerk herlaided, das waiss ma ned. Die erschd Ååsiedlung isch wahrschains im 8. oder 9. Jåhrhunnerd bassierd, wail ind ere Zaid a di ånnere Derfer im Elsenztal besiedeld worre sin. De Ord hot zum Reichslånd Wimpfe von de Staufer gheerd und isch ums Johr 1330 mit de Meckser Zent an d Kurpfalz komme. Daniel Hartmann (1854–1952) hod de Unnerkiefer vom Homo heidelbergensis gfunne und isch deshalb Ehrebürger vom Mauer worre. Gerhard Weiser (1931–2003) war von 1962 bis 1976 Bürgermeister von Mauer un von 1976
Da Graaichgau (in soim Norde sescht ma Kraischgau) isch e Hiigllandschaft in Nordbaade, e sogenånndi Goilandschaft wu aarig fruchtbaa un fä de Aggerbau guud geeigend isch. Da Graaichgau isch 1.600 km² groß. Da Graaichgau liggt zwischem Oudewald im Norde, em Schwatzwald im Siide, da Rhoiewene im Wesde, em Negger im Nordosde un em Schdroumberig un Hååichelberig im Siidosde. Des Hiiglland isch e tekdonische Senk zwische de Middelgebirge Oudewald un Schwatzwald. Vun da Rhoiewene setzt sich da Graaichgau deitlich ab, aa wenn da Heheunnerschied blouß gering isch. Im Nordosde geht des Hiiglland iwwerm Negger driwwe im Bauland graad weider. Di Grenz zwischem Bundsandschdåå un em Muschlkalk isch gleichzeidich aa di Grenz zu de Middelgebirge Oudewald un Schwatzwald. Da Unnergrund vum Graaichgau beschdeht aus Muschlkalk un vor allem Kaiber. An da diefschde Schdell vun da tekdonische Senk, um Långebrigge rum, liggt owwedruff sogaa noch in Rescht vum Jura. Maaßgewwend isch fä de Graaichgau awwer da digge Leeß, wu iwweraal driwwerliggt, e paa Meeder bis zu siwwenezwånzisch Meeder digg odder mächdich, wie ma in da Geologie sescht. Di Landschaft zeichent sich durich niidare un waaiche Forme aus. Da Schdååisberg bei Weiler isch da Rescht vumne Vulkaanschlot. Da Graaichgau isch e Hiigelland mit Biggl
De Låndgrais Sinse war en Låndgrais in Bade-Wirddeberg, wo bai de Graisreform am 1. Januar 1973 ufglseesd worre isch. S Audokennzaiche isch SNH gwessd. S Gebied vom Låndgrais hot vor 1803 zum greeschde Dail zu de Kurpfalz gheerd, awwer a raichsridderschadliche Deerfer sind debai gwessd. De Napoleon hot vor allem di nerdliche Gebied vom spädere Låndgrais Bade zugschlage, Sinse selwer und de südliche Dail isch zum Fürschdetum Leininge komme. Das Fürshcedtum isch awwer 1806 ufgleesd worre und Bade hot von dere Uflösung aa profitiert. Im Grosshezogtum Bade hod ma dann 1813 für e effektivere Verwaldung die Bezirksämder åigführd und so isch 1813 s Bezirksåmd Sinse gegrindet worre., awwer a s Bezirksåmd Neggerbischese, wo im Johr 1864 wieder ufgleesd worre isch. S Gebied vom Bezirksåmd Neggerbischese isch aa zu Sine komme. Im Johr 1924 hod me in Bade s Bezirksåmd Ebbinge ufgleesd und au en Dail von dene Deerfer isch ins Bezirksåmd Sinse eigegliedert worre. Im Johr 1939 sind dann alle Bezirksämder in Bade in Låndgrais umgwandelt worre und so isch de Låndgrais Sinse entschtanne. Nach em Krieg hod de Lånddgrais dann von 1945 bis 1952 zu Wirddeberg-Bade gheerd und dann zum neu gegründete Bade-Wirddeberg, dorf als Dail vom Regierungsbezirk Nordbade.
Diefebach isch e Derfle im Kraichgau, wo said de em 1. Januar 1972 zu de Stadt Eschtringe gherd. Es isch e Woidorf und hot en Golfplatz. Diefebach isch im Johr 1122 zum erschde Mol erwähnd worre. Lang isch s Dorf im Bsitz vom Riddastift und em frühere Kloschda Odene gwesst. 1344 het de Keenig d Landeshoheit an die von Sigginge verpfänded und mit em Friede von Lunéville im Johr 1803 isch Diefebach zu Bade komme. Erschd hot s Derfle zum Bezirksamd und dann zum Landgrais Sinse gheerd, awwa isch mit de Oigmaindung uf Eschtringe am 1. Januar 1972 zum Landgrais Brusl komme. De Landgrais isch awwer uf de 1. Januar 1973 ufgleesd worre und saidher gheerd Diefebach mit Eschtringe zum Landgrais Kallsruh. Commons: Diefebach – Sammlung vun Bilder, Video un Audiodataie
Sotschi (russisch Сочи ( Ausschbroch?/i, wiss. Transliteration Soči) is ä Schdadt in de russische Region Krasnodar im Federadsionskrääs Südrussland unn is an de Oschdkischd vum Schwaddse Meer am Fuß vum Kaukasus geleje. Die Schdadt hot 343.334 Einwohner unn is en beliebde Bade- unn Kurord, die Umgewung werd weeje dem milde Klima aa als "Russischi Riviera" bezaischned. Die Olympische Windaschbiele 2014 unn die Paralympische Schbiele im selwe Johr hawwe unner annerem in Sotschi schdaddgfunne. Aa de G8-Gibbel 2014 unn de große Prais vun Russlond 2014 hawwe do schdaddgfunne. Außadem is die Fußball-WM 2018 aa in Sotschi ausgedraache worre. Said em Schdalin is Sotschi ä beliebde Summerresidenz vun sowjedische unn russische Schdaadsowwerhaibder. Commons: Sotschi – Sammlung vun Bilder, Video un Audiodataie Website vun de Schdadtverwaldung (russisch) Sotschi-Information (daidsch) Sotschi uf mojgorod.ru (russisch)
Bunaken isch ä indonesischi Insl inde Celebessee. Sie lischd uugfea 3 km vum Feschdlond vun Noad-Sulawesi inde Nee vun Manado. S’Doaf Bunaken isch onde Siedschbidz vunde Insl, wu ondie 900 Laid lewe dun. De Unnawassanationalpaag vun Bunaken isch 750 km² groß un umschliesd die Insle Bunaken, Manado Tua, Siladen, Montehage un Nain. Do hawen Taucha ä schänes Tauchgebied. Commons: Bunaken – Sammlung vun Bilder, Video un Audiodataie Tauchplätze im Bunaken Nationalpark. Anna Vander Broek: World's 10 best scuba spots. In: Forbes Traveller. August 2007 1.6239194444444124.76026944444950Koordinaten: 1° 37′ 26″ N, 124° 45′ 37″ O
Bitung isch ä Schdadd im Noade vunde indonesischi Insl Sulawesi mid fasch 200.000 Oiwohna. Die Schdaddd hoddn Haafe fade Vakea un fade Tronspoad vun londweaddschafdlische Produgd. Wenische Kilomeda weg hoddsde Vulkon Tongkoko, wu s'ledschmol im Joa 1880 ausgebroche gewesd isch. Inde Nee isch die bai Taucha bekonndi Lembeh Strait, wu zwische Sulawesi unde Insl Lembeh lische dud. Die Schdadd isch in achd Bziag unnadeeld. Nochde Zeehlung vun 2010 hodds S'Naduaresavaad Tangkoko Batuangus isch ä Schdund Fahd weg vun Bitung. Do hodds donn zum Baischbiel de Sulawesi-Koboldmaki (Tarsius tarsier, frija Tarsius spectrum), ä Brimadeaad vunde Grubb vunde Koboldmakis. S'Tauchgebied isch bekond fas sognondi „muck diving“, wuma om sondische Grund nochde fawebreschdische Unnawassleweweese gugge dud, zum Baischbiel noch Unnawassaschnegge, Faijafisch odda Onglafisch. Unnawassaleweweese in Lembeh Strait Ä Banoneschnegg Chromodoris willani Chromodoris annae N'Faijafisch N'Haalekin Gaischdapaifefisch N'Schdääfisch Zweascheseepfeadl N'Onglafisch N'hoorische Onglafisch Ä Brachdschdeanschnegg Jumlah Penduduk Sulawesi Utara Tahun 2010. Badan Pusat Statistik Republik Indonesia, abgerufen am 1. März 2014 (indonesisch). Taman Nasional Tangkoko Bitung Times 1.4450944444444125.20505277778950Koordinaten: 1° 26′ 42″ N, 125° 12′ 18″ O
Naideschdoi isch e Gmainde im haidige Bade-Wirddeberg und ghörd zum Rhoi-Negger-Krais. Aa wenn s Schtädtle in de Region Kurpfalz ligt, hods politisch nie zu de Kurpflaz gheerd. Naideschdoi gheerd zum Gmaindeverwaldungsverband Waibscht und de Tourismusregion Brunneregion. Naideschdoi ligd im Schwarzbachdal und gheerd noch zum Kraichgau, aa wenn's ned waid zum Kloine Odewald isch und d Gmaind zum Naturpark Neckartal-Odenwald gheerd. Nach Sinse, wo im Süde ligd, sins 9 Kilomeder und nach Heidlberg im Nordweschde 27. Iwwam Schtädtle isch d Veste Naideschdoi, die fer d Gschivhd vom Ord e grosse Badaidung hot. Nåchbagmainde von Naideschdoi sin Epflbach, Helmschd-Baage, Waibscht, Eschlbrunn un – ohne e gmainsame Gemarkungsgrenz – Schbeeschbach. Im frihe Middelalder isch owwerhalb vom haidige Ord d Veste Naideschdoi entschdånne, wo im Johr 1319 zum erschde Mol in ere Urkunde erwehnd worre isch. Damals isch si scho e Raichslehe von de Herre von Venninge gwessd. Bis zum Ååfang vom 19. Johrhunnerd hod Naideschdoi de Venninger gheerd un damit zum Ritterkanton Kraichgau. Wail Naideschdoi ned zu de Kurpflaz gheerd hot und die Herre von Venninge selwer iwwer de Glaube von ihre Unnertane bestimme konnde, isch Naideschtoi, annerschd wie di maischde umliegende Derfer, ned reformiird sondern lutherisch gwessd. Au e Synagoge hods ghabd,
Waibscht isch e Schtadt mit uugfähr 5600 Åiwohnern im haidige Bade-Wirddeberg und ghörd zum Rhoi-Negger-Krais. Aa wenn s Schtädtle in de Region Kurpfalz ligt, hods politisch nur zaidwais zu de Kurpfalz gheerd. Waibscht gheerd zum Gmaindeverwaldungsverband Waibscht und de Tourismusregion Brunneregion. Waibscht ligd im Schwarzbachdal im nördliche Kraichgau, ugfähr 20 Kilomeder südöschdlich von Heidelberg und 6 Kilomeder nerdlich von Sinse. Zu Waibscht gheerd a s Dorf Daischbach, wo früher e eigene Gmaind gwesst isch. Die Gemarkung umfassd 2557 Hektar. 29,6 % sind von Wald bewachse, 54,1 % landwirdschafdlich genutzt und 15,1 % sind Siedlungs- und Verkehrsfläche. Nåchbagmainde von Waibscht sinn Naideschdoi, Helmschd-Baage, Bischese, Sinse, Zuzehause unn Eschlbrunn. 1200 Jahre Waibstadt: Beiträge zur Geschichte der ehemals freien Reichsstadt. Waibstadt 1995 Adolf M. Hirn, Gabriele Süskind (Red.), Jürgen Schütz (Hrsg.): Der Rhein-Neckar-Kreis. Stuttgart 1991, ISBN 3-8062-0597-3 Statistisches Landesamt Baden-Württemberg, Stand: 31. Dezember 2004 Wikisource: Waibscht – Qwelle un Volltegschde Commons: Waibscht – Sammlung vun Bilder, Video un Audiodataie Offizielle Internetpräsenz Offizielle Internetpräsenz vom Schtadtdail Daischbach
Zuzehause isch e Gmainde in de Kurpalz im haidige Bade-Wirddeberg und ghörd zum Rhoi-Negger-Krais. Zuzehause liegd im Elsenztal im nerdliche Kraichgau. Bis nach Sinse sins uugfähr 8 km. Haid isch Zuzehaus uf baide Saide von de Elsenz, awwer frieher isch s Dorf und aa d Burg eschdlich von de Elsenz gwessd. Newem Dorf gheert zu de Gmaind Zuzehause aa s Gehöft Schloss. Die Gemarkung umfassd 1164 Hektar. 24,6 % sind von Wald bewachse, 60,2 % landwirdschafdlich genutzt und 13,4 % sind Siedlungsfläche und Verkehrsfläche. Nåchbagmainde von Zuzehause sin Meckse, Eschlbrunn, Waibscht, Sinse un Diele. Zuzehause isch als Zozenhusen zum erschde Mol in ere Urkund von 769 ufgetaucht. S Dorf hod damals de Gleschder Lorsch un Hirsau gheerd. Zamme mit de Meckser Zent isch Zuzehause 1330 an d Kurpfalz komme, wobei d Grundherrschaft beim Bistum Schbaja gwest isch, wo s de Herre von Venninge als Lehe gewwe hawwe. De Venninger hod said em 14. Johrhunnerd en Dail vom Dorf gheert, ab 1637 de ganze Ord. Bai de Uflösung von de Kurpfalz im Johr 1803 isch Zuzehause zu Bade komme, wo's erschd zum Bezirksåmd Neggergmünd un ab 1813 zum Bezirkåmd Sinse un schbeder zum Landgrais Sinse gheerd hot. Said de Graisreform (1973)
E Manne odder Mande (regional Monn) is en großer Weidekorb mit zwee Henggel fer Obschd, Holz, Gedoffel un so weider. Manne hot ma frieher zum Beischbiel beim Kieh Fiddare im Schdall verwend. Des „Korzfudder“ hot ma in are Bitt ufbewaat un hot do draus in e Manne gfilld un de Kieh in di Kribb gekibbt. E Gedoffelmanne is e Manne aus Weid odder Droht, wu ma zum Gedoffel Ernde verwend hot. Zuerschd hot ma uffem Agger di Gedoffel mid eme Kaarschd, des is e Hagg mid drei odder vier flache Zingge, ausgemacht. Dånn hot ma se in di Gedoffelmanne noi gelese. Di „Klåne“ odder Saugedoffel hot ma erscht uf em Agger geloßt un schbäder oigsammeld. Di volle Manne sin in Sägg schitt worre. In ään Sagg, aus Jude, sin bis zu sechs Manne Gedoffel noigånge. Di schweare Sägg hot ma dann uf de Warre gelade. Do hawwe villeischd zwelf odder mähner drufgebaßd. Ää Person hot am Dag ugfähr dreißisch, fimpfedreißisch Manne Gedoffel gschaffd. In da Kurpalz sescht ma Kradde. Awwer schun im Kraischgau, un aa im Pälzische un Alemannische, is des e Wort fä e annare Forme vun Korb, en klänare Korb zum Umhänge mid ääm odder zwee Henggel uf
Eschlbrunn isch e Gmainde in de Kurpfalz im haidige Bade-Wirddeberg und ghörd zum Rhoi-Negger-Krais. Des Dorf werd aa als "Schrainerdorf" bezaichned, wails dord traditionell viele Möbel- und Schrainerbetrieb håt. Eschlbrunn ligd im Schwarzachtal im nerdliche Graaichgau uugfähr 25 Kilomeda südeschdlich von Heidlberg. Die Gemarkung umfassd e Gebied von 824 Hektar, die zwische 150 und 265 Meda iwwerm Meer ligge. Von de Gemarkung werre 382 Hektar landwerdschaftlich genutzd, 261 Hektar sin Wald, 171 Hektar bebaut un zehn Hektar sin Wasserfläche. Nåchbagmainde von Eschlbrunn sin Meckse, Lobach, Schbeeschbach, Epflbach, Naideschdoi, Waibscht und Zuzehause. Eschlbrunn isch zum erschde Mol in ere Urkund von 788/789 als Ascenbrunnen erwehnd worre, und zwar in de Schengungsurkund von em Lehensherr Folkrich, die sich im Lorscher Codex befindet. S Dorf werd in de middelalderliche Urkunde in verschiedene Namensforme gnannd, so Esschelbrunne (1338), Eschelpruenne (1349), Eschelbronnen (1388), Eschelbron (1496), Eschelbrunn (1539), Eschelpron (1550) und said em 18. Jåhrhunnerd Eschelbronn. Eschlbrunn isch en Dail von de Meckser Zent gwesst und d Ordsherrschafd hot efter gwechselt. Im schbäde 13. Jåhrhunnerd isch Eschlbrunn zum Bischdum Schbaja komme, a d Hirschhorner, d Venniger unn annere hawwe Bsitz in Eschlbrunn ghabd. 1330 isch s Hochgricht und damit d Landesherrschafd an d Kurpfalz komme. Als
Schbeeschbach isch e Gmainde in de Kurpalz im haidige Bade-Wirddeberg un ghörd zum Rhoi-Negger-Krais. Schbeeschbach isch ungfähr 21 km sideschdlich von Heidlberg. S Dorf ligd an de Grenze zwischem Kraichgau un em Kloine Odewald im Schbeeschbachdal. Die Gemarkung umfassd 8,52 km², die zwische 160 un 330 Meda iwwam Meer ligge. 36,9 % sinn von Wald bewachse, 51,3 % landwirdschafdlich genutzt und 11,1 % sinn Siedlungsfläche un Verkehrsfläche. Zu Schbeeschbach gherd a s Haus Neumühle. Uf de Gemarkung ligd ausserdem die Wüschdung Kloischbeeschbach, die im 30-jährige Krieg zerschteerd und nimme ufgebaut worre isch. Nåchbagmainde von Schbeeschbach sinn Epflbach, Eschlbrunn, Meckse, Lobach un – ohne e gmainsame Gemarkungsgrenz – Naideschdoi. Die erschd urkundliche Erwähnung von Schbeeschbach isch aus em Johr 1246, wo en Heidlberger Bürger mit em Name Conradus de Spehbach gnannt werd. De Ortsname erschaind 1337 als Spechbach un 1349 als Spehbach. S Dorf hot erschd zum staufische Raichslånd rund um Wimpfe gheerd un isch im Johr 1330 mit de Meckser Zent zu de Kurpfalz komme. D Ortsherrschafd hot efder gwechseld, belegd sinn unner annerem 1325 die Herre von Wainsberg, 1401 de Naideschtoiner Dail von der Herre vo Venninge un aa d Herren von Helmschd, de Landschad von Steinach un anndere
Epflbach isch e Gmainde in de Kurpfalz im haidige Bade-Wirddeberg un ghörd zum Rhoi-Negger-Grais. Die Gmainde gherd zum Gmaindeverwaldungsverband Waibscht un de Tourismusregion Brunneregion. Epflbach ligd ungfähr 24 km sideschdlich von Heidlberg un 12 km nordweschtlich von de ehemålige Graisschtadt Sinse an em Bach, der so wies Dorf haisd un haid durch en Kanal unner de Hauptstroos fliessd. S Dorf gheerd noch zum Kraichgau un ligd am Rånd vom Kloine Odewald. Die Gemarkung umfassd 1297 Hektar, von dene 37,5 % von Wald bewachse sin, 49,2 % landwirdschafdlich genutzt werre un 12,4 % als Siedlungs- un Verkehrsfläche diene. Zu Epflbach gheere a die Wailer Kaideheef un s Haus Wagenmühle. Nåchbagmainde von Epflbach sin Lobach, Raischatshause, Helmscht-Baage, Naideschdoi, Eschlbrunn un Schbeeschbach. Zum erste Mål werd Epflbach in ere Urkund aus em Jåhr 1286 erwähnd, als de Reinholdt von Ladeburg un sai Fraa Lioba ihrn Bsitz in Epphinbach em Gloschda Schönau gschenkt hawwe. Im Jåhr 1325 hod s Erzbischdum Meenz die Ordsherrschaft gekaafd, håd si awwa 1344 fer 400 Pfund an de Ridda Engelhard von Herschhorn verpfändd. D Ordsherrschafd håd in de Jåhrhunnerd saither immer mol wider gänderd, awwa d Landeshohaid isch ab 1380 bei de Kurpfalz gwessd un de Ord hod dord
Lobach isch e Gmainde in de Kurpfalz im haidige Bade-Wirddeberg und ghörd zum Rhoi-Negger-Krais. Die Gmaind isch am uf de 1. Januar 1975 durch en Zammeschluss von de Gmainde Lobefeld und Waldwimmerschbach entstanne und nennt sich nach em Name vom Bach, der durch baide Derfer fliessd. Lobach ligd ungfähr 23 km eschdlich von Heidlberg im Tal vom Lobach und gheerd noch zum Kraichgau am Iwwergang zum Kloine Odewald. Die Gemarkung umfassd 1491 Hektar, von dene 53,3 % von Wald bewachse sin, 32,8 % landwirdschafdlich genutzt werre und 12,1 % als Siedlungs- und Verkehrsfläche diene. Nåchbagmainde von Lobach sinn Neggergmind, Schäbrunn, Raischadshause, Epflbach, Schbeeschbach, Meckse un Wissebach. De Ordsdail Lofeld isch an ere Schdell entschtanne, an der schon d Römer gsiedeld hawwe. Im Middelalder war dord e grundherrschafdlichs Gut, das vermudlich 1145 ans Gloschder Frongedhal komme isch. Von dem Gloschder isch dånn dord s Gloschder Lofeld gegründed worre, das im Jåhr 1167 zum ersche Mol erwähnd worre isch. Als Ord isch Lofeld dann zum erschde Mol 1229 erwähnd worre, newem Gloschder sind das awwer bis ins 19. Johrhunnerd nur e paar Haiser gwessd. Bis zur Reformation hod de ganze Ord zum Grundbsitz vom Gloschder gheerd, au wenn es ab 1330 unner
D Ukraine [ukʀaˈiːnə], [uˈkʀaɪ̯nə] (ukrainisch Україна/Ukrajina; russisch Украина/Ukraina) isch en Schdaad in Oschdoiropa. S Land hod e gmainsame Grenz mit Russland, Waißrussland, Pole, de Slowakei, Ungarn, Rumänie un Moldawie. Ausserdem hod s Land im Schwarze und im Asowsche Meer e Wasser-Grenze im Wasser. D Hauptstadt isch Kiew. Nach Russland isch d Ukraine flächemässig s zwaidgröschde Land in Oiropa. Said de Uflösung von de Sowjetunion im Johr 1991 isch d Ukraine unabhängig. Die Unabhängigkaid isch awwa von russicher Said said 2014 ned ganz unbestridde. Jedenfalls hod Russland im März 2014 d Halbinsel Krim annektierd, nachdem in ere Volksabstimmung, die von de maischde annere Schdaade ned anerkannd worre isch, e Mehrhaid von de Bevölgerung von de Krim für en Ååschluss an Russland gschtimmd hod. Commons: Ukraine – Sammlung vun Bilder, Video un Audiodataie
Norwege (bokmal Kongeriket Norge; nynorsk Kongeriket Noreg, pälzisch Kenigraich Norwege; altnordisch *Norðvegr, Norvegr, Noregr „Nordweg“) isch en Schdaad in Nordoiropa. Es isch e konschdidudionelle Monarchie mit eme König, der vor allem representative Ufgabe hod und em Parlament mit ere Regierung. S Land liegd uf de Skandinavische Halbinsel und hod nur zu Schwede, Finnland un Russland e Landgrenz. D Grenz zu Schwede isch mit 1619 Kilomeder mit Abschtand die längsch, die zu Finnland isch 727 Kilomeder lang un die zu Russland mit 196 Kilomeder ziemlich korz. Ausserdem hod d Wirdschaftszone von Norwege in de Nordsee Wassergrenze zu Dänemark und em Verainigde Königraich. Arealstatistics for Norway 2020 (no) Kartverket, mapping directory for Norway. 20. Dezember 2019. Abgerufen am 9. März 2020. Population, 2024-01-01 (en) Statistics Norway. 21. Februar 2024. Abgerufen am 27. Februar 2024. 2022 Human Development Index Ranking (en) United Nations Development Programme. 13. März 2023. Abgerufen am 16. März 2024. Commons: Norwege — Waitere Mulitimediadataie zum Artikel
Bischese isch e kloini Schtadt im Rhoi-Negger-Krais in Bade-Wirddeberg. Offiziell haissd das Schtädtle said 1806 Neckarbischese/Neckarbischofsheim, wail Bischese, wo es ans Großherzogtum Bade kumme isch, plötzlich åins vun drai Bischofheim gwesst isch. Alle drai hawwe dann en Fluss an de Ååfang vom Name grigt: Tauberbischofsheim, Rheinbischofsheim un ewe Neckarbischofsheim, obwohls von Bischese bis zum Neggar ugfähr 15 Kilomeder sind. Bischese liegd im Krebsbachdal, kurz bevor de Krebsbach in de Schwarzbach fliesst, am Iwwergang vom Kraichgau zum Kloine Odewald. Nach Heidlberg, des nordweschdlich liegd, sinds ugfähr 25 km. Di tiefschd Schdell von de Gemarkung liegd uf ere Heh von 166 Meder, die högschd uf 298 Metern iwwer NN. Bischese gheerd zur Tourismusregion Brunneregion. Zu de Schdadt gheerd said 1971 die friher selbschständige Gmaind Unnagimban, awwa aa de Helmhof und de Wailer Heidäcker, ausserdem die Helmhofer Forschdhäiser, de Krixeberghof, die Wohnsiedlunge am Bundesbåhhof un am Kalkwerk un s Haus Pulvermühle. A drai haidige Wüschdunge liege uf de Gemarkung von Bischese, nämlich Christlinge, Hinner- und Vorderschendlinge. Nåchbargmainde von Bischese sinn Helmschd-Baage, Rabene, Sinse un Waibscht. Commons: Bischese – Sammlung vun Bilder, Video un Audiodataie Das Land Baden-Württemberg. Amtliche Beschreibung nach Kreisen und Gemeinden. Band V: Regierungsbezirk Karlsruhe Kohlhammer, Stuttgart 1976, ISBN 3-17-002542-2. S.
Helmschd-Baage isch e Gemainde im Rhoi-Negger-Krais im haidige Bade-Wirddeberg. Sie gheerd zum Gmaindeverwaldungsverband Waibscht und de Tourismusregion Brunneregion. Helmschd-Baage liegd am Iwwergang vom Kraichgau zum Kloine Odewald un beschdehd aus de drai ehemalige Gemainde Helmschd, Flinsbach un Baage. Zu Baage gheerd aa s Haus Unner hohe Grawe (d Baagener Mühl), zu Flinsbach d Mühl Höbschdmühl un zu Helmschd de Wailer Ingelheimerhof und de Weilerhof. Innerhalb vun de Gemarkung muss emol de Ord Branfelde gwesd sai, der 773 in ere Urkunde erwähnd worre isch. Er isch awwer e Wüschdung und ma wais nöd genau, wo sie genau aazusiedle isch. Nåchbargmainde von Helmschd-Baage sinn Aglaschdahause, Owweringe (Obrigheim), Hifflde (Hüffehad), Rabene, Bischese, Waibscht, Epflbach und Raischatshause. Statistisches Landesamt Baden-Württemberg: Bevölkerungsstand Das Land Baden-Württemberg. Amtliche Beschreibung nach Kreisen und Gemeinden. Band V: Regierungsbezirk Karlsruhe Kohlhammer, Stuttgart 1976, ISBN 3-17-002542-2. S. 418–420 Commons: Helmschd-Baage – Sammlung vun Bilder, Video un Audiodataie Gemainde Helmschd-Baage
Bockrem (amtlich Bockenheim) is en Ort in de 1972 gebild Verbandsgemää Grienschdadd-Land im Londkrääs Derkem im ehemålige Regierungsbeziag Palz. Es laid im Nordweschde vun de europäisch Medropolregion Rhoi-Negga. Es pälzisch Winzerdorf Bockrem mit seine viele alde Heef laid am Afang vun de 85 km lang Deitsch Woischdroos. Bockrem is zammegewachse aus Groosbockrem un Klääbockrem. Bockrem laid an de B271 unn hot iwwer de Bohnhof Bockrem-Kinnerem Ohschluss an die Bahnstreck vun Munsem nooch Grienschdadt. Bockrem is erschd 1956 dorsch zammelejung vun de Ordsdääl Groosbockrem unn Klääbockrem endschdånne. Baide Siedlunge sinn noch de frängische Londnahm aus klääne ÕÕsiedlunge endschdånne, welle sisch aus frängische Gudshef endwiggeld hawwe. Baide Orde sinn 770 im Lorscher Codex es erschdemol erwähnd worre. Im Pälzische Baurekriesch 1525 hot sisch in Bockrem de Bockremer Haufe gebild, weller sisch de annere Uffschdännische õõgschlosse hot. Bis 1969 hot Bockrem zum Londkrääs Frongedahl gherd, weller awwa im selwe Johr uffgeleesd worre is. Die Gemää is donn zum naigschaffene Londkrääs Derkem kumme unn 1972 zur naie Verbondsgemää Grienschdadd-Lond. (amtlich Bockenheim) Die Wahle zum Gemääneraat vum 13. Juni 2004 hatten folgendes Ergebnis: SPD 47,3 % (+1,3 %) / 8 Leid (+1) CDU 28,1 % (+2,4 %) / 4 Leid (=) FWG 24,6 % (-3,7